Psikolinguistiko

Psikolinguistiko studias linguo kom psikologiala fenomeno. Segun vidpunto, psikolinguistiko esas ambe psikologio e linguistiko.

En psikologio linguo esas importanta. Linguo esas mentala fenomeno, e pro to uli konsideras linguistiko kom brancho di psikologio. En la teorio di psikologio esas importanta klarigar la karaktero di pensado e – pro ke on uzas linguo por pensado – anke la studio di linguo e lua uzo esas en psikologio importanta.

On donas vortala nomo a plura kazi. Co esas punto qua interesas ad ambe psikologo e linguisto, ma de kelke diferanta vidpunti. Psikologo esas interesata da kad on perceptas nur ca kazi, qui havas nomo, o kad on perceptas la medio (mondo) per ula altra maniero.

Hipotezo di Whorf esas hipotezo di Usana studiisto di Indiana-lingui B. Lee Whorf. Segun ilu, la strukturo di lexiko e gramatiko di la matrala linguo efektigas la maniero per qua on perceptas la mondo (medio) ed lua konduto.

Psikolinguistiko havas la sama problemi kam filozofio di linguo qua studias i.a.
 la genezo di linguo
 la relato inter linguo e pensado

Kategorio:Linguistiko Kategorio:Psikologio